বিগত এক বছর ধরেই আরবাজ খান ও মালাইকার বিয়ে ভেঙে যাওয়া নিয়ে গুঞ্জন চলছে। শেষমেশ এই বছর লিগাল সেপারেশনটা সেরেই ফেললেন দু’জনে। অথচ একটা সময় মালাইকা ও আরবাজের সম্পর্ককে আদর্শ বলে গণ্য করা হতো বলিউডে। শুধু তাই নয়, এত বছর ধরে মালাইকার আইটেম গার্ল ইমেজ থাকা সত্ত্বেও, তাঁর সম্পর্কে কোনও গসিপ কখনও বাজারে ছড়ায়নি। আরবাজ ও তাঁর পরিবারের অন্যান্য সদস্যরাও এই নিয়ে একেবারেই অস্বচ্ছন্দ ছিলেন না। মিলেনিয়াম সুপারউওম্যান, ডিভা, একজন দায়িত্ববান মা ও একনিষ্ঠ স্ত্রী— এই ইমেজ বরাবরই ধরে রেখেছেন মালাইকা। 
কিন্তু গত এক বছরে সেই ইমেজে চিড় ধরেছে। মালাইকা-আরবাজ সম্পর্কের ভাঙন ও মালাইকার সঙ্গে অর্জুন কপূরের সম্পর্ক নিয়ে সরগরম হয়েছে গসিপ ম্যাগাজিনগুলি। এতদিন মালাইকা এই নিয়ে কখনও কোনও মন্তব্য করেননি। তাছাড়া মালাইকা এতটাই ব্যক্তিত্বসম্পন্না যে তাঁকে সরাসরি এই প্রশ্নগুলি করাটাও একটু মুশকিল আর তাঁর মতো ব্যক্তিত্বের মানুষ গসিপ নিয়ে যে একটুও মাথা ঘামান না, সেটা বলাই বাহুল্য। তবে সম্প্রতি তাঁকে নিয়ে গসিপটা একটু বেশিই হয়েছে। মালাইকার বাড়িতে বেশি রাতে যেতে দেখা গিয়েছে অর্জুন কপূরকে, সেই নিয়ে আলোড়িত হয়েছে সংবাদমাধ্যম। তবু মালাইকা চুপ করেছিলেন, কিছুই বলেননি। 
আরও পডু়ন
বনি-কৌশানীর কেমিস্ট্রি কোন দিকে মোড় নিচ্ছে? 
‘আমি যৌনকর্মী হলে প্রেমিকার সঙ্গে শারীরিকতায় স্বচ্ছন্দ হতে পারতাম না!’
কিন্তু সত্যটা আসলে কী? অর্জুন কপূরের সঙ্গে সত্যিই কি কোনও সম্পর্ক তৈরি হয়েছে মালাইকার? আর সেই কারণেই কি বিয়ে ভাঙল? একবার গুঞ্জন উঠেছিল যে এখন সেপারেশনে থাকলেও খুব তাড়াতাড়িই আরবাজের কাছে আবার ফিরতে পারেন মালাইকা। কিন্তু অর্জুনের সঙ্গে ঘনিষ্ঠতার কারণে নাকি সেই সম্ভাবনা এখন দূরঅস্ত। শেষ পর্যন্ত এই সব জল্পনার অবসান ঘটালেন মালাইকা। মুম্বইয়ের একটি সংবাদপত্রের প্রতিবেদন অনুযায়ী, শেষমেশ তাঁর ও অর্জুন কপূরের সম্পর্ক নিয়ে মুখ খুলেছেন তিনি। তাঁকে নিয়ে ঘনিয়ে ওঠা গসিপ প্রসঙ্গে এক সাক্ষাৎকারে তিনি বলেন, ‘অর্জুন আমার খুব ভাল বন্ধু। কিন্তু সবাই এই সম্পর্কটাকে অন্য চোখে দেখছেন, যেটা সত্যি নয়।’ খুব সংক্ষিপ্ত উত্তর। চাঁছাছোলা, যাকে বলে। কিন্তু এই উত্তরে কি সন্তুষ্ট হবেন গসিপবাজরা? কে জানে!